E E L N Õ U

NARVA LINNAVALITSUS

K O R R A L D U S

Narva



                    
 
                  
      .04.2016. a  nr ____- k

Narvas Linnuse tänav 2 Narva hoones 2. korrusel 

asuvate ruumide üürile andmiseks korraldatud 
piiratud osalejate arvuga avaliku kirjaliku enampakkumise 
tulemuste kinnitamine (OÜ GENEVA)
1. ASJAOLUD JA MENETLUSE KÄIK

Vastavalt Narva Linnavalitsuse 25.02.2016. a korraldusele nr 221-k kuulutas Narva Linnavalitsuse Arhitektuuri-ja Linnaplaneerimise Amet (edaspidi ka Amet) välja piiratud osalejate arvuga avaliku kirjaliku enampakkumise linnavara – Linnuse tänav 2 hoones 2. korrusel asuvad kohviku ruumid üldpindalaga 313,8 m² üürile andmiseks ning kehtestati järgmised tingimused:

· kasutusala


                           -
toitlustuskoht;

· üürilepingu kehtivusaeg
                           -
7 aastat;

· üüritasu alghind (sh hooldus)                           -
2 200,00 eurot kuus;

· osavõtutasu


                           -
220,00 eurot;

· tagatisraha

                                       -
6 600,00 eurot.

Üürilepingu lisatingimused:

· lepingu tingimuste täitmiseks vajalike seadmete paigaldamine kohviku ruumidesse linnavara kasutaja kulul;

·  
esimese ja teise korruse vahele täiendava piirde paigaldamine;
·  
ruumide nr 212, 213, 214, 215 hooldus ja koristamine kasutaja kulul;
·  
kommunaalteenuste eest tasumine vastavalt tegelikule tarbimisele;
· kohviku disain peab olema kooskõlastatud projekti „Narva Joaoru puhkeala ehitusprojekt. Põhiprojekti staadium. Sisearhitektuurne osa“ koostajaga.

Enampakkumisest võivad osa võtta eraõiguslikud juriidilised isikud, kellel on vähemalt 5-aastane töökogemus toitlustuse valdkonnas.

Enampakkumise kuulutus avaldati 03.03.2016. a kohalikus ajalehes „Gorod“ (nr 9).

Enampakkumine toimus 24.03.2016. a kell 10.00 Ameti ruumis aadressil Narvas, Peetri plats 3-23 (4. korrus).

Piiratud osalejate arvuga avalikul kirjalikul enampakkumisel osalemiseks tuli esitada Ameti sekretärile asukohaga Peetri plats 5 (III korrus), 20308 Narva, kuni 23. märtsini 2016 kella 16.00-ni kinnises ümbrikus pakkumine, märkides ümbrikule ainult vara aadressi.
23. märtsiks 2016 kella 16.00-ks registreeriti Ametis kaks ümbrikut. 
Esimene ümbrik oli registreeritud 22.03.2016. а  kell 15.45. 

Osaleja –Osaühing Ronyx Log, registrikood 11481735, esitas kõik vajalikud dokumendid.
Pakutud üürisumma 2 201 eurot kuus.

Teine ümbrik oli registreeritud  23.03.2016. а  kell 15.42. 

Osaleja – Osaühing GENEVA, registrikood 10338183, esitas kõik vajalikud dokumendid.  Pakutud üürisumma 3 337,17 eurot kuus.

Narvas Linnuse tänav 2 hoones 2. korrusel asuvad kohviku ruumid nr 201-211üldpindalaga 313,8 m² üüriõigus müüdi hinnaga 3 337,17 eurot kuus osalejale Osaühing GENEVA, registrikood 10338183.
Enampakkumise kohta on koostatud 24.03.2016. a protokoll nr 1-a.

Osalejad ei ole esitanud Ametile mingeid kaebusi ning proteste enampakkumiste ettevalmistamise või läbiviimise kohta.

2. ÕIGUSLIKUD ALUSED

2.1. Tulenevalt Narva Linnavolikogu 17.03.2005 määruse nr 14/52 „Linnavara kasutusse andmise kord” (muudetud Narva Linnavolikogu 25.11.2010 määrusega nr 39, Narva Linnavolikogu 23.04.2015 määrusega nr 16) (edaspidi ka Kord) punktist 8 võib linnavara kasutusse andmine toimuda nii avalikul kui piiratud osalejate arvuga enampakkumisel (kas suuliselt, kirjalikult või eelläbirääkimistega). Antud juhul korraldati avalik kirjalik  enampakkumine, mille valmistas ette ja viis läbi Narva Linnavalitsuse Arhitektuuri-ja Linnaplaneerimise Amet (edaspidi ka Amet või Enampakkumise korraldaja) Korra punkti 10 alusel.

2.2. Vastavalt Korra punktile 9 viiakse enampakkumine läbi juhul, kui oma osavõtusoovi on avaldanud vähemalt üks pakkuja. Antud juhul osales enampakkumises kaks osalejat.
2.3. Korra punkti 11 kohaselt on enampakkumise korraldaja kohustatud tagama enampakkumise protseduuri protokollimise ja esitama enampakkumise tulemused linnavalitsusele kinnitamiseks. Enampakkumise läbiviimise aja ja koha määrab enampakkumise läbiviija. Lähtuvalt Korra punktist 13 avaldab enampakkumise korraldaja teate enampakkumise kohta kohalikus ajalehes vähemalt 20 (kakskümmend) kalendripäeva enne enampakkumise toimumist. Ajalehekuulutuses märgitavate andmete loetelu määrab enampakkumise korraldaja oma äranägemise järgi. Vastavalt Korra punktile 20 avaliku enampakkumise ettevalmistamise käigus määrab enampakkumise korraldaja komisjoni, mis peab olema vähemalt kolmeliikmeline, nimetab komisjoni esimehe ja liikmed. Komisjon kindlustab enampakkumise läbiviimise protseduuri protokollimise.

2.4. Tulenevalt Korra punktist 29 enampakkumise viib läbi käesoleva Korra punktis 20 nimetatud komisjon. Komisjoni esimees kuulutab määratud kohas ja määratud ajal enampakkumise avatuks. Pakkumiste arutamise käigus avab enampakkumise läbiviija pakkumistega esitatud ümbrikud nende registreerimise järjekorras, enampakkumise läbiviija peab varustama kõik pakkumised oma allkirjaga ja kandma need enampakkumise protokolli. Pakkumiste avamine on avalik ja selle juures võivad viibida kõik soovijad.

2.5. Tulenevalt Korra punktist 30  enampakkumise võitjaks tunnistatakse osaleja, kes tegi suuruselt  kõige kõrgema üüri pakkumise. 

2.6. Korra punkti 41 kohaselt enampakkumise tulemused kinnitab Narva Linnavalitsus oma korraldusega ühe kuu jooksul pärast nende läbiviimist. Enampakkumise korraldaja esitab linnavalitsusele kõigi komisjoni liikmete ja protokollija poolt allkirjastatud enampakkumise läbiviimise protokolli ning pakkujate kaebused ja protestid. 

2.7. Vastavalt Korra punktile 43 pärast enampakkumise tulemuste kinnitamist sõlmitakse võitjaga kasutusleping. Juhul, kui enampakkumise võitja keeldub kahe nädala jooksul enampakkumise tulemuste kinnitamise päevast lepingu sõlmimisest, võib linnavarakomisjon tunnistada enampakkumise võitja lepingu sõlmimiseks õiguse kaotanuks. Enampakkumise korraldaja teavitab sellest suuruselt järgmise pakkumise teinud osalejat. Viimase nõusolekul kinnitab linnavalitsus ta enampakkumise võitjaks ja temaga sõlmitakse kasutusleping.
2.8. Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel üürilepingu Narva Linnavalitsuse Arhitektuuri- ja Linnaplaneerimise Amet, kes on Narvas Linnuse tänav 2 hoone bilansiline valdaja.

3. OTSUS

3.1. Kinnitada Narvas Linnuse tänav 2 hoones 2. korrusel asuvad kohviku ruumid nr 201-211 üldpindalaga 313,8 m² kasutusse andmiseks 24.03.2016 korraldatud piiratud osalejate arvuga avaliku kirjaliku enampakkumise tulemused (vastavalt lisatud 24.03.2016 protokollile nr 1-a) ning kinnitada enampakkumise võitjaks Osaühing GENEVA, registrikood 10338183.
3.2. Narva Linnavalitsuse Arhitektuuri-ja Linnaplaneerimise Ametil sõlmida Osaühinguga GENEVA punktis 3.1. nimetatud linnavara üürileping vastavalt kehtestatud enampakkumise tingimustele
4. RAKENDUSSÄTTED

4.1. Narva Linnavalitsuse Arhitektuuri-ja Linnaplaneerimise Ametil teha korraldus teatavaks OÜ-le GENEVA.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Tarmo Tammiste





Üllar Kaljuste
Linnapea         






Juriidilise teenistuse juhataja









linnasekretäri ülesannetes
